**Középkori filozófia**

Szövegolvasó szeminárium, BBNSF06800

2025. ősz

**KURZUSLEÍRÁS**

A szeminárium célja, hogy az alapszakos hallgatók elsősorban Aquinói Szent Tamás szövegein keresztül betekintést nyerjenek a középkort meghatározó főbb filozófiai problémák világába, megismerkedjenek a skolasztika néhány alapvető fogalmával és kérdésfelvetésével.

**Oktató**: Gaal Bendegúz (gaal.benjoe@gmail.com)

**Időpont**: kedd 10:15-11:45

**Hely**: BTK D épület 813

**Munkamódszer**

A félév során középkori filozófiai szövegeket olvasunk és dolgozunk föl együtt. Az órákon a megelőző héten egyeztetett szöveget vitatjuk meg, a hatékony közös munkához pedig elengedhetetlen, hogy a hallgatók előre otthon elolvassák a kijelölt részletet, illetve magukkal hozzák azt az adott órára valamilyen formátumban; ezt indokolja továbbá Aquinói Tamás, ugyan letisztult és célratörő, de elsőre mindenképpen nehézkes skolasztikus nyelvezete és fogalomhasználata. A szöveg közös olvasását a terminusok tisztázása, a hallgatói kérdések megvitatása, valamint az esetleges kitekintések és szabad képzettársítások kísérik.

**Követelmények**

Az aktív órai részvételen felül minden hallgatótól elvárt a hétre kijelölt szöveg 3-4 mondatos összefoglalása és legalább egy kérdés megfogalmazása azzal kapcsolatban. Ezeket az óra előtti nap délig várom e-mailben (gaal.benjoe@gmail.com). A félév végén minden hallgatónak egy 5-6 oldalas szemináriumi dolgozatot kell írnia valamely az órán feldolgozott témával kapcsolatban, ehhez elvárás legalább egy idegennyelvű szakirodalmi szöveg fölhasználása is. Az óráról három hiányzás engedélyezett.

**Kötelező olvasmányok**

Aquinói Szent Tamás: *A világ örökkévalóságáról* (ford.: Borbély Gábor) in: *Skolasztikus filozófiai szöveggyűjtemény* (szerk.: Borbély Gábor és Schmal Dániel) Budapest: L’Harmattan, 2019. 197-204.

Aquinói Szent Tamás: *Summa contra gentiles, I. könyv, 1-9. fejezet* (ford.: Borbély Gábor) in: Uo. 91-103.

Aquinói Szent Tamás: *Summa theologiae. Prima pars. 2-3. kérdés* (ford. Klima Gyula) in: *A létezőről és a lényegről*. Budapest: Helikon, 1990. 111-30.

**Ajánlott irodalom**

Borbély Gábor: *Civakodó Angyalok. Bevezetés a középkori filozófiába.* Budapest: Akadémia, 2008.

Davies, Brian: *Bevezetés a vallásfilozófiába* (ford.: Rakovszky Zsuzsa és Vassányi Miklós) Budapest: Kossuth Kiadó, 1999.

Davies, Brian: *Thomas Aquinas’s Summa Theologiae. A Guide and Commentary.* Oxford University Press, 2014.

Feser, Edward: *What Is Classical Theism?* in: *Classical Theism. New Essays on the Metaphysics of God* (edited by Jonathan Fuqua and Robert C. Koons) New York: Routledge, 2023. 9-25.

Gilson, Étienne: *A középkori filozófia története* (ford.: Turgonyi Zoltán) Budapest: Kairosz, 2015.

Gilson, Étienne: *Isten és a filozófia* (ford.: Szegedi János) Budapest: Kairosz, 2004.

Klima Gyula: *Az öt út. Aquinói Tamás istenbizonytékai.* in: Világosság, 1981, 12. szám, melléklet, 3-30. (<https://mmi.elte.hu/szabadbolcseszet/mmi.elte.hu/szabadbolcseszet/index7fc5.html?option=com_tanelem&tip=0&id_tanelem=186>)